Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 339/11/8802	Košice I, 24.7.2012
EEČ : 2-63-150-2012

U Z N E S E N I E

Trestná vec:	obvinený XXXXX  
Prečin:	Obmedzovanie osobnej slobody podľa § 183 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
1)	Obvinený vyhlasuje, že spáchal skutok, ktorý je predmetom tohto trestného stíhania a dal súhlas na mediáciu.
2)	Poškodený dal súhlas k mediácii a vyhlásil, že mu konaním obvineného nevznikla žiadna škoda a teda žiadnu náhradu si od neho uplatňuje. Obvinený súhlasil s vyjadrením poškodeného, ospravedlnil sa za svoje konanie a oľutoval svoj skutok.
3)	Obvinený XXXXX zložil na účet Krajskej prokuratúry XXXXX čiastku vo výške 100,- Eur, ktorú zaplatil poštovou poukážkou. Uvedenú peňažnú sumu, určil na všeobecne prospešné účely vo výške 50% pre Arcidiéznu charitu XXXXX ulica Bočná číslo 2 XXXXX číslo účtu 513026193/7500 a vo výške 50% na pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Staré mesto pod spisovou značkou ORP-2285/SM-KE-2011.
v Košiciach na ulici Komenského číslo 13, dňa 28. mája 2011 okolo 11.15 hodiny obmedzil osobnú slobodu poškodenej XXXXX a to tak, že jej násilím zabránil v opustení bytu v ktorom spoločne bývajú a to len na krátky čas.

Odôvodnenie: 
Uznesením povereného policajta Policajného zboru, Obvodného oddelenia Policajného zboru, XXXXX - Staré mesto, spisovej značky ORP-2285/SM-KE-2011 zo dňa 7. júna 2011, bolo podľa ustanovenia § 206 odsek 1 Trestného poriadku vznesené obvinenie XXXXX pre  prečin obmedzovania osobnej slobody podľa ustanovenia § 183 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia.

Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine obmedzovania osobnej slobody podľa ustanovenia § 183 odsek 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

Obvinený aj poškodený vyslovili súhlas s uzavretím zmieru. Obvinený XXXXX, zrozumiteľne a určito vyhlásil, že spáchal skutok, pre ktorý je stíhaný  a svoje konanie oľutoval.

Poškodený súhlasil so zmierom  a vyhlásil, že týmto sú jeho nároky na náhradu škody voči obvinenému v trestnom konaní uspokojené.

Obvinený XXXXX zložil na účet Krajskej prokuratúry XXXXX čiastku vo výške 100,- Eur, ktorú zaplatil poštovou poukážkou. Uvedenú peňažnú sumu, určil na všeobecne prospešné účely vo výške 50% pre Arcidiéznu charitu XXXXX ulica Bočná číslo 2 XXXXX číslo účtu 513026193/7500 a vo výške 50% na pomoc obetiam trestnej činnosti.

Vzhľadom na vyššie uvedené skutočnosti som dospel k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý záujem spoločnosti na ochrane majetku oprávnených osôb, na osobu obvineného, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karol Hajduček
prokurátor